Teater Sesams repertoar har hovedvekt på dukketeater og skyggespill. Repertoaret omfatter stykker for både voksne og barn, men med forestillinger for barn og unge som tyngdepunkt. Ved siden av å utvikle sceneproduksjoner har Teater Sesam etablert seg som et sentrum for utvikling av figurspillere og figurmakere. I tillegg holder kompaniet workshops i skyggespill. Per 2018 ledes kompaniet av Nasrin Barati.